లలితా సహస్ర నామములు- 501-600

లలితా సహస్ర నామ స్తోత్రములోని ఆరవ నూరు నామములకు సంక్షిప్త వివరణ ఇక్కడ ఇవ్వబడింది.

## శ్లోకం 103

 రక్తవర్ణా - ఎర్రని రక్త వర్ణంలో ఉండునది.
 మాంసనిష్ఠా - మాంస ధాతువును ఆశ్రయించి ఉండునది.
 గుడాన్న ప్రీతమానసా - గుడాన్నములో ప్రీతి కలది.
 సమస్త భక్త సుఖదా - అన్ని రకముల భక్తులకు అవసరమైన సుఖసంతోషాలను ప్రసాదించునది.thumb|లలితా త్రిపుర సుందరి|194x194px
 లాకిన్యంబా స్వరూపిణీ - లాకినీ దేవతా స్వరూపముగా నున్నది.


## శ్లోకం 104

 స్వాధిష్ఠానాంబుజగతా - స్వాధిష్ఠాన పద్మములో వసించునది.
 చతుత్వక్త్ర మనోహరా - నాలుగు వదనములతో అందముగా నుండునది.
 శూలాధ్యాయుధ సంపన్నా - శూలము మొదలైన ఆయుధములు ధరించి యుండునది.
 పీతవర్ణా - పసుపు పచ్చని రంగులో ఉండునది.
 అతిగర్వితా - మిక్కిలి గర్వంతో నుండునది.


## శ్లోకం 105

 మేదోనిష్ఠా - మేదస్సు ధాతువును ఆశ్రయించి యుండునది.
 మధుప్రీతా - మధువులో ప్రీతి కలిగినది.
 బందిన్యాది సమన్వితా - బందినీ మొదలైన పరివార దేవతలచే పరివేష్టింపబడి ఉండునది.
 దధ్యన్నాసక్త హృదయా - పెరుగు అన్నం ఇష్టపడునది.
 కాకినీ రూపధారిణీ - కాకినీ పేరుగల దేవతగా రూపమును ధరించి ఉండునది.


## శ్లోకం 106

 మూలాధారాంబుజారూఢా - మూలాధార పద్మములో అధివసించునది.
 పంచ వక్త్రా - ఐదు ముఖములతో నుండునది.
 అస్థి సంస్థితా - ఎముకలను ఆశ్రయించి ఉండునది.
 అంకుశాది ప్రహరణా - అంకుశం మొదలైన ఆయుధములను ధరించి ఉండునది.
 వరదాది నిషేవితా - వరదా మొదలైన నలుగురు పరివార దేవతలచే సేవింపబడునది.


## శ్లోకం 107

 ముద్గౌదనాసక్త చిత్తా - పులగములో ప్రీతి కలది.
 సాకిన్యంబా స్వరూపిణీ - సాకినీ దేవతా స్వరూపముగా నుండునది.
 ఆజ్ఞా చక్రాబ్జనిలయా - ఆజ్ఞాచక్ర పద్మంలో వసించునది.
 శుక్లవర్ణా - తెలుపురంగులో ఉండునది.
 షడాననా - ఆరు ముఖములు కలది.


## శ్లోకం 108

 మజ్జా సంస్థా - మజ్జా ధాతువును ఆశ్రయించి ఉండునది.
 హంసవతీ ముఖ్యశక్తి సమన్వితా - హంసవతీ, క్షమావతీ ముఖ్య శక్తులతో కూడి ఉండునది.
 హరిద్రాన్నైక రసికా - పచ్చని అన్నములో మిక్కిలి ప్రీతి కలది.
 హాకినీ రూపధారిణీ - హాకినీ దేవతా రూపమును ధరించి ఉండునది.


## శ్లోకం 109

 సహస్రదళ పద్మస్థా - సహస్రార కమలములో ఉండునది.
 సర్వవర్ణోప శోభితా - అన్ని అక్షరాలు, అన్ని మంత్రాలు, వర్ణపటంలోని అన్ని రంగులతో శోభిల్లునది.
 సర్వాయుధ ధరా - అనంతమైన అన్ని రకముల ఆయుధములను ధరించి ఉండునది.
 శుక్ల సంస్థితా - శుక్ల ధాతువును చక్కగా ఆశ్రయించి ఉండునది.
 సర్వతోముఖీ - సర్వతోముఖమైన ఏర్పాట్లతో నుండునది.


## శ్లోకం 110

 సర్వౌదన ప్రీత చిత్తా - అన్ని రకముల ఆహారమును ప్రీతితో స్వీకరించునది.
 యాకిన్యంబా స్వరూపిణీ - యాకినీ దేవతా స్వరూపములో ఉండునది.
 స్వాహా - చక్కగా ఆహ్వానించునది.
 స్వధా - శరీర ధారణ ప్రక్తియకు సంబంధించిన స్వాగత వచనము.
 అమతిః - మతి లేదా బుద్ధి వికసించడానికి ముందు ఉన్న స్థితిని సూచించు శక్తి.
 మేధా - ఒక బుద్ధి విశేషాన్ని సూచిస్తుంది.
 శ్రుతిః - చెవులతో సంబంధము కలిగినది.
 స్మృతిః - మరల మరల గుర్తుకు తెచ్చుకొను లక్షణము.
 అనుత్తమా - తనను మించిన ఉత్తమ దేవత ఇంకొకరు లేనిది.


## శ్లోకం 111

 పుణ్యకీర్తి - మంచి లేదా పవిత్రమైన యశస్సు కలది.
 పుణ్యలభ్యా - సదుద్దేశంతో చేసే పవిత్ర సత్కార్యాల వలన పొందబడునది.
 పుణ్య శ్రవణ కీర్తనా - పుణ్యప్రథమైన వాక్కులను వినుటకు, కీర్తనము చేయుటకు అవకాశము కలుగజేయునది.
 పులోమజార్చితా - పులోముని కూతురైన శచీదేవిచే ఆరాధింపబడింది.
 బంధమోచనీ - అన్ని రకాల బంధనాల నుండి విముక్తి కలుగజేయునది.
 బంధురాలకా - అందమైన చిక్కనైన ముంగురులు కలది.


## శ్లోకం 112

 విమర్శరూపిణీ - జ్ఞాన విశ్లేషణకు సంబంధించిన బిందుస్వరూపము కలది.
 విద్యా - జ్ఞాన రూపిణి.
 వియదాది జగత్ప్రసూ - ఆకాశము మొదలైన పంచభూతాలతో కూడిన జగత్తును సృజించునది.
 సర్వవ్యాధి ప్రశమనీ - అన్ని విధములైన వ్యాధులకు ఉపశమనము కలుగజేయునది.
 సర్వమృత్యు నివారిణీ - సకల మృత్యుభయాలను పోగొట్టునది.


## శ్లోకం 113

 అగ్రగణ్యా - దేవతలందరిలో ముందుగా గణింపబడేది.
 అచింత్యరూపా - చింతన ద్వారా తెలుసుకొనుటకు అలవికానిది.
 కలికల్మష నాశినీ - కలియుగ మలినములను పోగొట్టునది.
 కాత్యాయనీ - కతుని ఆశ్రమంలో పుట్టి పెరిగింది.
 కాలహంత్రీ - కాలమును హరించునది.
 కమలాక్ష నిషేవితా - విష్ణుమూర్తిచే నిశ్శేషంగా సేవింపబడునది. 


## శ్లోకం 114

 తాంబూల పూరితముఖీ - తాంబూలము చేత నిండి పండిన నోరు కలది.
 దాడిమీ కుసుమప్రభా - దానిమ్మపువ్వు ప్రభతో విరాజిల్లునది.
 మృగాక్షీ - ఆడలేడి కన్నులకు ఉండే లక్షణాలుగల కళ్ళు కలది.
 మోహినీ - మోహనమును కలుగజేయునది.
 ముఖ్యా - ముఖ్యురాలు.
 మృడానీ - మృడుని పత్ని. 
 మిత్రరూపిణీ - మిత్రుడని పిలువబడే సూర్యుని రూపముగా ఉంది.


## శ్లోకం 115

 నిత్యతృప్తా - నిత్యసంతుష్టి స్వభావము కలది.
 భక్తనిధిః - భక్తులకు నిధి వంటిది.
 నియంత్రీ - సర్వమును నియమించునది.
 నిఖిలేశ్వరీ - సమస్తమునకు ఈశ్వరి.
 మైత్ర్యాది వాసనాలభ్యా - మైత్రి మొదలైన వాసనా చతుష్టయము గలవారిచే పొందబడునది.
 మహాప్రళయ సాక్షిణీ - మహాప్రళయ స్థితియందు సాక్షి భూతురాలుగా ఉండునది. 


## శ్లోకం 116

 పరాశక్తిః - అన్ని శక్తులకు అతీతంగా ఉండి, వాటన్నిటికీ నేపథ్యంలో వర్తించే శక్తి.
 పరానిష్ఠా - సర్వాంతర్యామిని సర్వమునందు చూడగలుగు నిష్ఠను సూచించునది.
 ప్రజ్ఞాన ఘనరూపిణీ - ఘనరూపం దాల్చిన ప్రజ్ఞానం.
 మాధ్వీపానాలసా - మధుసంబంధిత పానము వలన అలసత్వము చెందినది.
 మత్తా - నిత్యము పరవశత్వములో ఉండునది.
 మాతృకావర్ణ రూపిణీ - అన్ని రంగులకు తల్లివంటి రంగు యొక్క రూపంలో ఉండునది. 


## శ్లోకం 117

 మహాకైలాస నిలయా - గొప్పదైన కైలసమే నిలయముగా గలది.
 మృణాల మృదుదోర్లతా - తామరతూడులవంటి మృదువైన బాహువులు గలది.
 మహనీయా - గొప్పగా ఆరాధింపబడునది.
 దయామూర్తిః - మూర్తీభవించిన దయాలక్షణము గలది.
 మహాసామ్రాజ్య శాలినీ - పరబ్రహ్మకు చెందిన ఈ విశ్వసామ్రాజ్యమునకు అధినాయకురాలు.


## శ్లోకం 118

 ఆత్మవిద్యా - ఆత్మకు సంబంధించిన విద్యా స్వరూపురాలు.
 మహావిద్యా - గొప్పదైన విద్యా స్వరూపురాలు.
 శ్రీవిద్యా - శ్రీ విద్యా స్వరూపిణి.
 కామసేవితా - కాముని చేత సేవింపబడునది.
 శ్రీ షోడశాక్షరీ విద్యా - సకల మంగళప్రదమైన పదహారు అక్షరాల మంత్రమునకు సంబంధించిన విద్యాస్వరూపిణి.
 త్రికూటా - మూడు కూటములుగా ఉన్న మంత్ర స్వరూపిణి.
 కామకోటికా - కామమునకు పై అంచునగలదాని స్వరూపిణి.


## శ్లోకం 119

 కటాక్షకింకరీ భూత కమలాకోటిసేవితా - అనుగ్రహ వీక్షణ మాత్రముచే భృత్యులుగా చేయబడిన శ్రీసతుల సమూహముచేత సేవింపబడునది.
 శిరఃస్థితా - తలమిద పెట్టుకోవలసినది.
 చంద్రనిభా - చంద్రుని కాంతితో సమానమైన కాంతిని కూడు యుండినది.
 ఫాలస్థా - ఫాల భాగమునందు ఉండునది.
 ఇంద్రధనుః ప్రభా - ఇంద్రధనుస్సు లోని రంగుల కాంతులతో సమానమగు కాంతులతో వెలుగొందునది.


## శ్లోకం 120

 హృదయస్థా - హృదయమునందు ఉండునది.
 రవిప్రఖ్యా - సూర్యునితో సమానమైన కాంతితో వెలుగొందునది.
 త్రికోణాంతర దీపికా - మూడు బిందువులతో ఏర్పడు త్రిభుజము యొక్క మద్యమున వెలుగుచుండునది.
 దాక్షాయణీ - దక్షుని కుమార్తె.
 దైత్యహంత్రీ - రాక్షసులను సంహరించింది.
 దక్షయజ్ఞ వినాశినీ - దక్షయజ్ఞమును నాశము చేసినది.


## మూలాలు